राजस्थान के खिलाफ 48 गेंदों में अर्धशतक पूरा करते ही राहुल ने आईपीएल 11 में एक रोचक रिकॉर्ड अपने नाम कर लिया। वह मौजूदा सीजन में सबसे तेज और सबसे धीमा अर्धशतक जड़ने वाले बल्लेबाज बन गए हैं। मौजूदा सीजन में दिल्ली डेयरडेविल्स के खिलाफ पहला मैच खेलते हुए उन्होंने 14 गेंद में आईपीएल इतिहास का सबसे तेज अर्धशतक जड़ दिया। इसके अब दसवें मैच में उन्होंने 48 गेंद में इस सीजन का सबसे धीमा अर्धशतक जड़ा। मौजूदा सीजन में सबसे धीमा अर्धशतक जड़ने का साझा रिकॉर्ड केएल राहुल और मनीष पांडे के नाम दर्ज है।